Z A P I S N I K
sa 27. sjednice Općinskog vijeća

Općine Podravske Sesvete, održane dana 
22. svibnja 2020. godine

u prostorijama Općine, Ivana Mažuranića 1
         Sjednica je sazvana putem KLASA: 021-05/20-01/02, URBROJ: 2137/24-20-2 od 20. ožujka  2020. godine, i Obavijesti o održavanju 27. sjednice Općinskog  vijeća Općine Podravske Sesvete KLASA: 021-05/20-01/02, URBROJ: 2137/24-20-6 od 18. svibnja 2020. godine.
         Sjednicu je otvorio predsjednik Općinskog vijeća Vlado Halusek u 20.10 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić  
2. Vlado Halusek                                                             1. Silvana Kolar                                              
3. Tomislav Kovačić
4. Zlatko Miloš 

5. Dražen Nađ
6. Branko Rođak
7. Darko Štefanić 

8. Renata Štefec 
9. Vladimir Tudić 

10. Ivan Šerbeđija

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

            Nakon prozivke zamjenik predsjednika konstatira da je sjednici nazočno 10  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 26. sjednice Općinskog vijeća Općine Podravske Sesvete

            Zamjenik predsjednika vijeća Vladimir Tudić daje primjedbu na Zapisnik u dijelu Aktualnog sata, a vezano na raspravu oko vatrogasnog doma. Primjedba je da nije upisano kako je bilo, da je njegova rasprava upisana na traženje zamjenika načelnika i traži da se presluša taj dio i upiše sve kako je bilo.
            Zapisničar Jasminka Miloš traži da joj se od sada na sjednici ne sugerira što da upiše, nego da se primjedbe daju na napisan zapisnik kod njegovog prihvaćanja.

             S obzirom da više  nije bilo rasprave predsjednika konstatira da će se preslušati 26. sjednica u dijelu primjedbe Vladimira Tudića, te da je uz ispravak Zapisnik sa 26. sjednice Općinskog vijeća jednoglasno prihvaćen.
                                                  AKTUALNI SAT     
Branko Rođak:  Na svoja postavljena pitanja ne dobivam odgovore u roku 30 dana što je povreda Poslovnika.
Boris Poljanac: Sjednica vijeća na kojoj se daju odgovori odgođena je zbog koronavirusa.

Branko Rođak: Sjednica je bila u siječnju, a za 30 dana nije još bilo koronavirusa.

Vlado Halusek: Predlaže da sjednice vijeća budu svaka tri tjedna kako bi odgovori dolazili na vrijeme.

Dražen Nađ: Kasnimo sa dokumentacijom za vrtić, nije donesen Statut, nije proveden natječaj za zapošljavanje, u kojoj je to fazi?

Mladen Sitek: Svi materijali su pripremljeni u radnoj verziji. Izrada Plana i programa rada vrtića je u tijeku, a sljedeći tjedan ide na kontrolu u Ministarstvo radi dobivanja suglasnosti. Pripremamo se za tehnički pregled vrtića i izdavanje uporabne dozvole.
Vlado Halusek: S obzirom da je na internetskim stranicama objavljen natječaj za rušenje lipa pita općinskog načelnika i zamjenika načelnika da li su svjesni da će svojim imenom i prezimenom i funkcijom biti zauvijek upisani da su se odlučili za rušenje povijesnog, tradicionalnog, ekološkog i zdravstvenog obilježja mjesta jer se drveće uz prometnice sadi radi zdravlja, radi stvaranja mikroklime, apsorbiraju zvuk i štetne plinove, a imaju i značaj za pčelinje zajednice.
Mladen Sitek: Kada se donosila odluka o uređenju ispred škole Općinsko vijeće se usaglasilo da se zbog starosti i oštećenosti lipe sruše, a u toj raspravi bilo je rečeno da će se ići do kraja do ulice Braće Radića, s tim da će se parkovi ostaviti baš zbog toga što su lipe obilježje mjesta. Zbog starosti i uništavanja postojeće staze i jer su prešle svoj vijek trajanja prirodno je da se zamjene novim drvećem i to nije devastacija. Ispred škole gdje su srušene stare lipe posađen je novi drvored kako je bilo i obećano.
Dražen Nađ: Istina je da smo glasali za projekat uređenja staze ispred škole, ali ovdje je riječ o dva nova projekta koja nismo ni vidjeli i o kojima nismo raspravljali i oni se nalaze  samo u sklopu proračuna. Pitanje je da li će vijeće uopće dobiti priliku o njima raspravljati i donositi odluku o projektu. Projektom bi trebalo biti predviđeno rušenje i zamjena novim stablima u određenom vremenskom periodu, a trebalo bi se  držati i odredbi koje su propisane prostornim planom općine. Provodi se javna nabava za rušenje stabala, a još nema projekta za izgradnju staze.
Mladen Sitek: Nije istina da ovaj nastavak staze nema veze s prethodnom odlukom. U toj  raspravi je bilo rečeno da će se ići u nastavak staze koja je puno lošija od „bikarnice“ nadalje. Zbog širine staze i debljine lipa koje su devastirale stazu neminovno je da se one poruše, ali parkovi se neće dirati.
Dražen Nađ: To znači da temeljem one prve odluke možete srušiti stabla bilo gdje sa obrazloženjem da je to nastavak uređenja centra naselja.
Krunoslav Bratanović: Mi imamo dovoljno stabala u odnosu na asfaltirane površine, a ovo su mali projekti i nismo htjeli opterećivati vijeće s njima. To je rekonstrukcija odnosno obnavljanje postojeće staze i zbog toga se ne treba raditi projekat.

Vlado Halusek: Što to znači zamjena stogodišnjih stabala s mladim drvima?

Mladen Sitek: To znači da za sljedećih sto godina imamo novi drvored.

Vlado Halusek: Gupčeva lipa je dokaz da lipe traju više od sto godina.
Branko Rođak: Ja živim u toj ulici i susjedi nisu za to da se lipe ruše. Odrasli smo s njima, a na lipi ispred moje kuće gnijezdo ima zaštićena sova. Nije problem malo pomaknuti stazu, sve se može riješiti. Nisam protiv da se sruše one koje ne valjaju ali nema smisla sve rušiti.
Branko Rođak: Na 26. sjednici vijeća bili su predloženi kandidati za županijska javna  priznanja, pa tražim od zamjenika načelnika izvješće kako je to prošlo.

Mladen Sitek: Na postavljeno pitanje dobit ćeš pisani odgovor.
Branko Rođak: Nisam zadovoljan odgovorom. Na 26. sjednici općinskog vijeća bila je nadopuna dnevnog reda sa prijedlogom kandidata za županijska priznanja. Odluka je donesena i jedna naša stanovnica dobila je priznanje. To bi nam trebalo biti na ponos, a druga je stvar što to nekima smeta. Zahvaljujem kao vijećnik, stanovnik mjesta i roditelj jer se radi o mojoj kćeri, predsjedniku vijeća na prijedlogu za kandidata kao i vijećnicima koji su taj prijedlog podržali. Zadnji dan za podnošenje prijedloga u županiju bio je 31.1.2020., a mi smo odluku donijeli 30.01.2020. Materijali su predani zadnji dan u županiju ali ne od strane zamjenika načelnika i pretpostavljam da s razlogom on to nije napravio iako je bio taj dan u Koprivnici.
Mladen Sitek: Ne znam u čemu je problem, odluka je donesena i priznanje je dobiveno.

Branko Rođak: Problem je što ne želiš dati izvješće.

Krunoslav Bratanović: Nije mi jasno gdje je problem.

Branko Rođak: Neću ponavljati, preslušaj snimku.
Dražen Nađ: Objavljen je Program COVID-19, programi su u redu, kad će biti gotovi?
Mladen Sitek: Javni poziv bit će objavljen 1.6.2020. i trajat će 30 dana.

Branko Rođak: Tražio sam završno izvješće Dravakoma. Nema nikakve obavijesti i odgovora kako će biti raspodjeljena dobit.

Mladen Sitek: Na vijeću je bio nacrt izvješća i vjerojatno nema nikakvih promjena, a pitanje moraš postaviti Dravakomu.

Branko Rođak: Već sam rekao da se materijali dostavljaju dostavom, a ne poštom jer naprimjer poziv za sastanak kod primopredaje vrtića poštar mi je donio dva dana nakon održavanja primopredaje.

Mladen Sitek: To je pitanje za Jedinstveni upravni odjel i ubuduće kad se šalje pošta pročelnik mora uzeti u obzir da pošta kasni.

Vlado Halusek: Na koji način se potiče odvajanje otpada, a vreće za odvajanje se dodatno plaćaju?

Mladen Sitek: Naplaćuju se samo dodatne crne vreće za miješani komunalni otpad, a da se vreće za odvajanje otpada naplaćuju nemam saznanja ali provjerit ću to.

Marko Derežić: Problem je što Dravakom ne može doći podići kontejner po pozivu nego kad to njima odgovara.
Mladen Sitek: Razgovarat ću o tome s Dravakomom.

    S obzirom da više nije bilo pitanja niti rasprave Aktualni sat je završen u 20.50 sati.
    Vijećnik Branko Rođak predlaže nadopunu Dnevnog reda sa točkom „Donošenje zaključka o zabrani rušenja stabala lipe na javnim površinama Općine Podravske Sesvete“ s prijedlogom da to bude 6.  točka Dnevnog reda, te prijedlog da točka „Razno“ bude 7. točka Dnevnog reda.
      Nakon provedenog glasovanja predsjednik konstatira da je sa 6 glasova „ZA“ i 4 glasa „PROTIV“ usvojen prijedlog nadopune Dnevnog reda s točkom „Donošenje zaključka o zabrani rušenja stabala lipe na javnim površinama Općine Podravske Sesvete“.
      Nakon provedenog glasovanja predsjednik konstatira da je sa 6 glasova „ZA“ i 4 glasa „PROTIV“ usvojen prijedlog da točka „Razno“ bude 7. točka Dnevnog reda.
      Dnevni red sa usvojenom nadopunom i izmjenom glasi:

                                                 D N E V N I   R E D:
1. Statutarna odluka o izmjenama i dopunama Statuta Općine Podravske Sesvete
2. Odluka o izmjenama Odluke o upravljanju grobljem na području Općine Podravske Sesvete

3. Odluka o komunalnim djelatnostima na području Općine Podravske Sesvete

4. Odluka o komunalnom redu na području Općine Podravske Sesvete

5. Odluka o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu na području Općine Podravske Sesvete

6. Donošenje zaključka o zabrani rušenja stabala lipe na javnim površinama Općine Podravske Sesvete
7. Razno
8. Izvješće o radu općinskog načelnika Općine Podravske Sesvete za razdoblje od  1. srpnja do 31. prosinca 2019. godine

9. Godišnji izvještaj o izvršenju Proračuna Općine Podravske Sesvete za 2019. godinu

10. Izvješće o izvršenju Programa građenja komunalne infrastrukture na području Općine Podravske Sesvete u 2019. godini 

11. Izvješće o izvršenju Programa održavanja komunalne infrastrukture na području Općine Podravske Sesvete u 2019. godini 

12. Izvješće o izvršenju Programa javnih potreba u predškolskom odgoju na području Općine Podravske Sesvete u 2019. godini 

13. Izvješće o izvršenju Programa javnih potreba u osnovnom školstvu na području Općine Podravske Sesvete u 2019. godini

14. Izvješće o izvršenju Plana javnih potreba u socijalnoj skrbi na području Općine Podravske Sesvete u 2019. godini

15. Izvješće o izvršenju Programa javnih potreba u sportu na području Općine Podravske Sesvete u 2019. godini 

16. Izvješće o izvršenju Programa javnih potreba u kulturi na području Općine Podravske Sesvete u 2019. godini 

17. Izvješće o izvršenju Programa utroška sredstava šumskog doprinosa na području Općine Podravske Sesvete u 2019. godini 

18. Izvješće o izvršenju Programa utroška sredstava vodnog doprinosa na području Općine Podravske Sesvete u 2019. godini 

19. Izvješće o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Podravske Sesvete u 2019. godini 

20. Izvješće o primjeni agrotehničkih mjera i mjera za uređivanje i održavanje poljoprivrednih rudina na području Općine Podravske Sesvete u 2019. godini 

21. Izvješće o izvršenju Programa  utroška spomeničke rente na području Općine Podravske Sesvete u 2019. godini  

22. Izvješće o izvršenju Programa javnih potreba za obavljanje djelatnosti  Hrvatske gorske službe spašavanja - Stanice Koprivnica  na području Općine Podravske Sesvete u 2019. godini

23. Odluka o raspodjeli rezultata poslovanja u 2019. godini

24. Program korištenja sredstava naknade za promjenu namjene poljoprivrednog zemljišta za 2020. godinu

25. Izvješće o korištenju proračunske zalihe Proračuna Općine Podravske Sesvete za 

siječanj i veljaču 2020. godine

Točka 1.
Statutarna odluka o izmjenama i dopunama Statuta Općine Podravske Sesvete
************************************************************************
        Predsjednik vijeća otvara raspravu.   
        Pročelnik obrazlaže da je odluka formalne prirode zbog ukidanja Ureda državne uprave.

        S obzrom da nije bilo rasprave predsjednik vijeća provodi glasovanje i konstatira da je jednoglasno sa 10 glasova „ZA“ donijeta Statutarna odluka o izmjenama i dopunama Statuta Općine Podravske Sesvete, koja je sastavni dio izvornika ovog Zapisnika.
                                                                    Točka 2.

Odluka o izmjenama Odluke o upravljanju grobljem na području Općine Podravske Sesvete
*******************************************************************

       Predsjednik vijeća otvara raspravu.

       S obzirom da nije bilo rasprave nakon provedenog glasovanja predsjednik konstatira da je jednoglasno sa 10 glasova „ZA“ donijeta Odluka o izmjenama Odluke o upravljanju grobljem na području Općine Podravske Sesvete, koja je ujedno i sastavni dio izvornika ovog Zapisnika.  
                                                                     Točka 3.
               Odluka o komunalnim djelatnostima na području Općine Podravske Sesvete
**************************************************************************
         Predsjednik vijeća otvara raspravu.
         S obzirom da nije bilo rasprave predsjednika vijeća provodi glasovnje i konstarira da je sa 7 glasova „ZA“ i 3 glasa „SUZDRŽANI“ donijeta  Odluka o komunalnim djelatnostima na području Općine Podravske Sesvete koja je sastavni dio izvornika ovog Zapisnika.
Točka 4.

Odluka o komunalnom redu na području Općine Podravske Sesvete
**************************************************************************
      Predsjednik Općinskog vijeća otvara raspravu i ističe da je on dao primjedbe koje nisu prihvaćene i bit će suzdržan.

       S obzrom da više nije bilo rasprave  predsjednik vijeća provodi glasovanje i konstatira da je sa 6 glasova „ZA“  i 4 glasa „SUZDRŽANI“ donijeta Odluka o komunalnom redu na području Općine Podravske Sesvete, koja je sastavni dio izvornika ovog Zapisnika.
                                                                   Točka 5.

Odluka o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu na području Općine Podravske Sesvete
**************************************************************************
        Predsjednik vijeća otvara raspravu.

       S obzirom da  nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijeta Odluka o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu na području Općine Podravske Sesvete, koja je ujedno i sastavni dio izvornika ovog Zapisnika.
Točka 6.

Donošenje zaključka o zabrani rušenja stabala lipe na javnim površinama Općine Podravske Sesvete
**************************************************************************
        Predsjednik vijeća otvara raspravu.

        Pročelnik ističe da se ne može generalno zabraniti rušenje lipa prvenstveno zbog projekta izgradnje montažnih tribina za koji je na vijeću donesena odluka i za koji su nam odobrena novčana sredstva iz EU fondova. Taj projekat je otišao predaleko da bi se sad mogao stopirati zbog rušenja jedne lipe.

         Vijećnik Branko Rođak predlaže da se donese zaključak o zabrani rušenja lipa samo na katastarskoj čestici broj 79., a što se tiče staze ona se može pomaknuti. Zamjenik načelnika obrazlaže da je bolje zbog estetike da staza bude u liniji postojeće. Vijećnik Dražen Nađ ističe da je sporno što nema projekta, a zamjenik načelnika odgovara da projekt ne treba jer je to
rekonstrukcija postojeće staze. Vijećnik Dražen Nađ napominje da troškovnik za rekonstrukciju staze  treba sadržavati i rušenje lipa jer je to sastavni dio radova.
          Vijećnik Branko Rođak ističe da je protiv rušenja lipa i da će kazneno prijaviti ako do toga dođe a da je spreman prvi stati s traktorom ispod lipe da spriječi rušenje, na što mu zamjenik načelnika odgovara neka on stane pod lipu umjesto traktora, i onda će ju on rušiti..

           Zamjenik načelnika predlaže da vijećnik Branko Rođak povuče svoj prijedlog zaključka, a do sljedećeg vijeća bit će izrađen troškovnik i može se ponovno razgovarati.

           Vijećnik Branko Rođak ne odustaje od prijedloga zaključka koji nakon izmjene glasi „Zaključak o zabrani rušenja stabala lipe na katastarskoj čestici broj 79 u Općini Podravske Sesvete“.

        S obzirom da  više nije bilo rasprave  predsjednik vijeća provodi glasovanje, a nakon glasovanja konstatira da je sa 6 glasova „ZA“ i 4 glasa „SUZDRŽANI“ donijet Zaključak o zabrani rušenja stabala lipe na katastarskoj čestici broj 79 u Općini Podravske Sesvete  i koji je dio izvornika ovog Zapisnika.
                                                                   Točka 7.

                                                                Razno
**************************************************************************
       Predsjednika vijeća otvara raspravu i predlaže da se oko pročistača posade stabla.
       Nakon rasprave u rješavanju zamolbe Karasek Ferenčić Mirjane jednoglasno je usvojen prijedlog da se odobri financijska pomoć u iznosu 7.000,00 kuna uz dostavu dodatne potrebne dokumentacije, a za pokriće troškova dječjeg vrtića u SUVAGU za njezino dijete koje ima problema u razvoju i potrebni su tretmani u poliklinici SUVAG u Zagrebu.  
        Zaključeno je da je potrebno odrediti točne kriterije i pravila prilikom odobravanja ovakvih i sličnih zamolbi.

        Na pitanje vijećnika Branka Rođaka na temelju čega je općinski stambeni objekt iznajmljen i koliko iznosi najamnina, zamjenik načelnika odgovara da će na ta pitanja dobiti pisani odgovor.
        S obzirom da više nije bilo rasprave zaključena je točka „Razno“.

Točka 8.

Izvješće o radu općinskog načelnika Općine Podravske Sesvete za razdoblje od  1. srpnja do 31. prosinca 2019. godine
**************************************************************************
        Predsjednik vijeća otvara raspravu.
       S obzirom da nije bilo rasprave predsjednik vijeća provodi glasovanje, a nakon glasovanja konstatira da sa 4 glasa „ZA“ i 6 glasova „SUZDRŽANI“ nije usvojeno Izvješće o radu općinskog načelnika Općine Podravske Sesvete za razdoblje od  1. srpnja do 31. prosinca
2019. godine.
                                                                   Točka 9.

Godišnji izvještaj o izvršenju Proračuna Općine Podravske Sesvete za 2019. godinu
**************************************************************************
    Predsjednik vijeća otvara raspravu.

    Vijećnik Branko Rođak ističe da će biti protiv jer se proračun nije trošio prema donijetim amandmanima.

    S obzirom da više nije bilo rasprave  predsjednik vijeća provodi glasovanje, a nakon glasovanja konstatira da sa 4 glasa „ZA“, 2 glasa „PROTIV“ i  4 glasa „SUZDRŽANI“ nije donijet Godišnji izvještaj o izvršenju Proračuna Općine Podravske Sesvete za 2019. godinu.
                                                                   Točka 10.

 Izvješće o izvršenju Programa građenja komunalne infrastrukture na području Općine Podravske Sesvete u 2019. godini **************************************************************************
    Predsjednik vijeća otvara raspravu.

    S obzirom da  nije bilo rasprave  predsjednik vijeća provodi glasovanje, a nakon glasovanja konstatira da sa 4 glasa „ZA“ i 6 glasova „SUZDRŽANI“ nije usvojeno Izvješće o izvršenju Programa građenja komunalne infrastrukture na području Općine Podravske Sesvete u 2019. godini.

                                                                     Točka 11.
Izvješće o izvršenju Programa održavanja komunalne infrastrukture na području Općine Podravske Sesvete u 2019. godini **************************************************************************
      Predsjednik vijeća otvara raspravu.

      S obzirom da nije bilo rasprave predsjednik vijeća provodi glasovanje, a nakon glasovanja konstatira da je sa 6 glasova „ZA“ i 4 glasa „SUZDRŽANI“ donijet Zaključak o usvajanju Izvješća o izvršenju Programa održavanja komunalne infrastrukture na području Općine Podravske Sesvete u 2019. godini, i koji je sastavni dio izvornika ovog Zapisnika.
                                                                      Točka 12.

Izvješće o izvršenju Programa javnih potreba u predškolskom odgoju na području Općine Podravske Sesvete u 2019. godini
***********************************************************************
    Predsjednik vijeća otvara raspravu.

    S obzirom da nije bilo rasprave  predsjednik vijeća provodi glasovanje, a nakon glasovanja konstatira da sa 4 glasa „ZA“, 1 glasom „PROTIV“ i 5 glasova „SUZDRŽANI“ nije usvojeno Izvješće o izvršenju Programa javnih potreba u predškolskom odgoju na području Općine Podravske Sesvete u 2019. godini.
                                                                      Točka 13.

Izvješće o izvršenju Programa javnih potreba u osnovnom školstvu na području Općine Podravske Sesvete u 2019. godini
 **************************************************************************
        Predsjednik vijeća otvara raspravu u koju se uključuje vijećnik Dražen Nađ s pitanjem da li u općini nema darovite djece s obzirom da nisu sredstva za tu namjenu korištena.

        Zaključeno je da bi prijedlog za nagrađivanje darovite djece trebala poslati škola.
        S obzirom da  više nije bilo rasprave  predsjednik vijeća provodi glasovanje, a nakon glasovanja konstatira da je 4 glasa „ZA“, 2 glasa „PROTIV“ i 4 glasa „SUZDRŽANI“ nije usvojeno Izvješće o izvršenju Programa javnih potreba u osnovnom školstvu na području Općine Podravske Sesvete u 2019. godini.
                                                                   Točka 14.

Izvješće o izvršenju Plana javnih potreba u socijalnoj skrbi na području Općine Podravske Sesvete u 2019. godini
**************************************************************************
    Predsjednik vijeća otvara raspravu u kojoj vijećnik Branko Rođak pita kome su išla sredstva za potrebe stanovanja  u iznosu 10.950,00 kuna na što računovodstvena referentica odgovara da su to sredstva za krovište Drvenkar Dubravka.
    S obzirom da više nije bilo rasprave predsjednik vijeća provodi glasovanje, a nakon glasovanja konstatira da sa 4 glasa „ZA“, 4 glasa „PROTIV“ i 2 glasa „SUZDRŽANI“ nije usvojeno Izvješće o izvršenju Plana javnih potreba u socijalnoj skrbi na području Općine Podravske Sesvete u 2019. godini.
                                                                   Točka 15.

    Izvješće o izvršenju Programa javnih potreba u sportu na području Općine Podravske Sesvete u 2019. godini **************************************************************************
    Predsjednik vijeća otvara raspravu sa primjedbom da i taj program nije izvršen u cijelosti.
    S obzirom da nije bilo rasprave  predsjednik vijeća provodi glasovanje, a nakon glasovanja konstatira da sa 5 glasova „ZA“ i 5 glasova „SUZDRŽANI“ nije usvojeno Izvješće o izvršenju Programa javnih potreba u sportu na području Općine Podravske Sesvete u 2019. godini.
                                                                   Točka 16.

Izvješće o izvršenju Programa javnih potreba u kulturi na području Općine Podravske Sesvete u 2019. godini **************************************************************************
        Predsjednik vijeća otvara raspravu.

        S obzirom da nije bilo rasprave predsjednik vijeća provodi glasovanje, a nakon glasovanja konstatira da sa 4 glasa „ZA“ i 6 glasova „SUZDRŽANI“ nije usvojeno Izvješće o izvršenju Programa javnih potreba u kulturi na području Općine Podravske Sesvete u 2019. godini.
                                                                   Točka 17.

Izvješće o izvršenju Programa utroška sredstava šumskog doprinosa na području Općine Podravske Sesvete u 2019. godini **************************************************************************
    Predsjednik vijeća otvara raspravu.

    S obzirom da nije bilo rasprave  predsjednik vijeća provodi glasovanje, a nakon glasovanja konstatira da je sa 6 glasova „ZA“ i 4 glasa „SUZDRŽANI“ donijet Zaključak o usvajanju Izvješća o izvršenju Programa utroška sredstava šumskog doprinosa na području Općine Podravske Sesvete u 2019. godini  i koji je sastavni dio izvornika ovog Zapisnika.
                                                                   Točka 18.

Izvješće o izvršenju Programa utroška sredstava vodnog doprinosa na području Općine Podravske Sesvete u 2019. godini **************************************************************************
    Predsjednik vijeća otvara raspravu.

    S obzirom da nije bilo rasprave  predsjednik vijeća provodi glasovanje, a nakon glasovanja konstatira da je sa 8 glasova „ZA“ i 2 glasa „SUZDRŽANI“ donijet Zaključak o usvajanju Izvješća o izvršenju Programa utroška sredstava vodnog doprinosa na području Općine Podravske Sesvete u 2019. godini, i koji je sastavni dio izvornika ovog Zapisnika.
                                                                   Točka 19.

Izvješće o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Podravske Sesvete u 2019. godini **************************************************************************
    Predsjednik vijeća otvara raspravu.

    S obzirom da nije bilo rasprave  predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“  donijet Zaključak o usvajanju Izvješća o izvršenju Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Podravske Sesvete u 2019. godini i koji je sastavni dio izvornika ovog Zapisnika.
Točka 20.

Izvješće o primjeni agrotehničkih mjera i mjera za uređivanje i održavanje poljoprivrednih rudina na području Općine Podravske Sesvete u 2019. godini **************************************************************************
    Predsjednik vijeća otvara raspravu u kojoj vijećnik Dražen Nađ ističe da bi ubuduće izvješće trebalo biti bolje napravljeno, a ne samo prepisane odredbe iz odluke.
    Zamjenik predsjednika vijeća Tudić Vladimir privremeno je izišao.
    S obzirom da  više nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 9 glasova „ZA“ donijet Zaključak o usvajanju  Izvješća o primjeni agrotehničkih mjera i mjera za uređivanje i održavanje poljoprivrednih rudina na području Općine Podravske Sesvete u 2019. godini i koji je dio izvornika ovog Zapisnika.
                                                                   Točka 21.

Izvješće o izvršenju Programa  utroška spomeničke rente na području Općine Podravske Sesvete u 2019. godini  **************************************************************************
    Predsjednik vijeća otvara raspravu.

    S obzirom da nije bilo rasprave predsjednik vijeća provodi glasovanje, a nakon glasovanja konstatira da je jednoglasno  sa 9 glasova „ZA“  donijet Zaključak o usvajanju Izvješća o izvršenju Programa  utroška spomeničke rente na području Općine Podravske Sesvete u 2019. godini i koji je ujedno dio izvornika ovog Zapisnika.
                                                                   Točka 22.

Izvješće o izvršenju Programa javnih potreba za obavljanje djelatnosti  Hrvatske gorske službe spašavanja - Stanice Koprivnica  na području Općine Podravske Sesvete u 2019. godini
**************************************************************************
    Predsjednik vijeća otvara raspravu.

    S obzirom da nije bilo rasprave predsjednik vijeća provodi glasovanje, a nakon glasovanja konstatira da je jednoglasno sa 9 glasova „ZA“ donijet Zaključak usvajanju Izvješća o izvršenju Programa javnih potreba za obavljanje djelatnosti  Hrvatske gorske službe spašavanja - Stanice Koprivnica  na području Općine Podravske Sesvete u 2019. godini  i koji je dio izvornika ovog Zapisnika.
     Na rad sjednice vratio se zamjenik predsjednika vijeća Vladimir Tudić.

                                                                    Točka 23.

                                 Odluka o raspodjeli rezultata poslovanja u 2019. godini
**************************************************************************
    Predsjednik vijeća otvara raspravu.

    Računovodstvena referentica daje obrazloženje prijedloga odluke.

    S obzirom da nije bilo rasprave  predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijeta Odluka o raspodjeli rezultata poslovanja u 2019. godini  i koja je sastavni dio izvornika ovog Zapisnika.
                                                                   Točka 24.

Program korištenja sredstava naknade za promjenu namjene poljoprivrednog zemljišta za 2020. godinu
**************************************************************************
    Predsjednik vijeća otvara raspravu.

    S obzirom da nije bilo rasprave  predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijet Program korištenja sredstava naknade za promjenu namjene poljoprivrednog zemljišta za 2020. godinu i koji je sastavni dio izvornika ovog Zapisnika.
                                                                   Točka 25.

Izvješće o korištenju proračunske zalihe Proračuna Općine Podravske Sesvete za 

siječanj i veljaču 2020. godine

       **************************************************************************
    Predsjednik vijeća otvara raspravu.

    S obzirom da  nije bilo rasprave  predsjednik vijeća provodi glasovanje, a nakon glasovanja konstatira da je jednoglasno sa 10 glasova „ZA“ donijet Zaključak o usvajanju Izvješća o korištenju proračunske zalihe Proračuna Općine Podravske Sesvete za siječanj i veljaču 2020. godine i koji je dio izvornika ovog Zapisnika.
        S obzirom da više nije bilo pitanja niti rasprave predsjednik vijeća zatvara sjednicu u 22.20 sati.

Zapisničar:                                                                                       Predsjednik:
Jasminka Miloš                                                                        dr.sc.Vlado Halusek, prof.

